Diari Oficial de la Generalitat Valenciana


Sumari del DOGV 5188, del 31-01-2006 (2006/459)

RESOLUCIÓ de 12 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de la clàusula addicional número 1 al Conveni de 14 d'octubre de 2002, pel qual es formalitza una subvenció global en compliment de la Decisió C(2001)2761, d'1 d'octubre, relativa a la iniciativa comunitària Leader Plus a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/459


Data del document
:   12-01-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * desenvolupament rural
    * administració local
    * administració central
    * cooperació administrativa

RESOLUCIÓ de 12 de gener de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de la clàusula addicional número 1 al Conveni de 14 d'octubre de 2002, pel qual es formalitza una subvenció global en compliment de la Decisió C(2001)2761, d'1 d'octubre, relativa a la iniciativa comunitària Leader Plus a la Comunitat Valenciana. [2006/F459]  
Subscrita, després de la tramitació prèvia reglamentària, entre la Comissió de les Comunitats Europees, el Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Generalitat Valenciana, el 14 de juny de 2005, la clàusula addicional número 1 al Conveni de 14 d'octubre de 2002, pel qual es formalitza una subvenció global en compliment de la Decisió C(2001)2761, d'1 d'octubre, relativa a la iniciativa comunitària Leader Plus a la Comunitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada clàusula, que ha quedat inscrita en el Registre de Convenis amb el número 0834/2005, i que figura com a annex d'esta resolució.  
València, 12 de gener de 2006.. El director general de Relacions amb les Corts i Secretariat del Govern: Antonio V. Peral Villar.  
Clàusula addicional número 1  
Al Conveni de 14 d'octubre de 2002, pel qual es formalitza una subvenció global en compliment de la Decisió C(2001)2761, d'1 d'octubre, relativa a la iniciativa comunitària Leader Plus, a la Comunitat Valenciana, entre la Comissió de les Comunitats Europees, en avant denominada la Comissió, amb seu a la Rue de la Loi, número 200, 1049 Brussel·les, Bèlgica, representada pel comissari d'Agricultura i Desenvolupament Rural d'una banda, i el Ministeri d'Agricultura, Pesca i Alimentació, amb seu al passeig Infanta Isabel, número 1, 28061 Madrid, Espanya, representat per Elena Espinosa Mangana, ministra d'Agricultura, Pesca i Alimentació, en virtut del Reial Decret 558/2004, de 17 d'abril, pel qual es disposa el seu nomenament i conforme a les atribucions que li conferix l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i la Conselleria d'Agricultura, Pesca i Alimentació, amb seu al carrer d'Amadeu de Savoia, número 2, València, Espanya, representada per Juan Gabriel Cotino Ferrer, conseller d'Agricultura, Pesca i Alimentació, en virtut del Decret 7/2004 de 27 d'agost, pel qual es disposa el seu nomenament, i facultat per a este acte per Acord, del Consell de la Generalitat Valenciana, de data 14 de gener de 2005, com a organisme intermediari, constituït com a òrgan de cooperació a l'empara de l'article 5 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, als efectes de l'article 27.2 del Reglament (CE) 1260/1999, del Consell, de 21 de juny de 1999, pel qual s'establixen disposicions generals sobre fons estructurals, per una altra.  
Vist el conveni que es referix a l'execució d'una subvenció global a l'empara de la Decisió C(2001) 2761, d'1 d'octubre, relativa a la concessió d'una ajuda de la Secció Orientació, del Fons Europeu d'Orientació i Garantia Agrícola (FEOGA), per a la Iniciativa Comunitària Leader Plus de la Comunitat Valenciana, modificada últimament per la Decisió C(2004) 3450, de 6 de setembre.  
Atés que:  
1. En 2000, el repartiment anual dels crèdits de compromís per a la iniciativa comunitària Leader+ s'ha efectuat a preus corrents fins a l'any 2003 i a preus de l'any 2003 per als anys 2004, 2005 i 2006. En 2001, com a conseqüència de la modificació pressupostària de l'import de l'any 2000 per als anys 2000-2006, va tindre lloc una nova distribució de crèdits de compromís entre els anys 2000 i 2006, encara que els nous imports dels anys 2004-2006 s'indexaren a preus de 2003. Convé, per consegüent, indexar el 2% els crèdits de compromís dels anys 2004, 2005 i 2006, conforme a les disposicions de l'article 7, apartat 7, primera línia del Reglament (CE) número 1260/1999.  
2. La Comissió va adoptar la Decisió C(2004) 3450, de 6 de setembre, modificant la Decisió C(2001) 2761, d'1 d'octubre.  
Les parts contractants convenen a modificar el conveni de referència en els termes següents:  
Article primer  
El primer apartat de l'article 2 del Conveni de 14 d'octubre de 2002 és substituït pel text següent:  
«Les despeses públiques subvencionables de les mesures previstes per a dur a terme la subvenció global ascendiran a 62.765.209 euros (quaranta-cinc milions set-cents noranta-quatre mil vuit-cents vint-i-set) per a tot el període. La contribució de la Secció Orientació del FEOGA serà, com a màxim, de 17.637.808 euros (trenta milions cinc-cents vint-i-nou mil vuit-cents vuitanta-quatre euros).»  
Article segon  
De conformitat amb el que disposa el tercer apartat de l'article 2 d'este conveni, l'annex a la present clàusula addicional conté la distribució indicativa per mesures per al període 2000-2006.  
Article tercer  
La data de començament de la subvenció d'esta modificació és la de 23 de juny de 2004.  
Article quart  
Les altres disposicions del conveni de referència romanen en vigor.  
Donat a Brussel·les, el 14 de juny de 2005, en tres exemplars.  
Per la Comissió de les Comunitats Europees, membre de la Comissió: Mariann Fischer Boël.  
La ministra d'Agricultura, Pesca i Alimentació: Elena Espinosa Mangana.  
Per l'organisme intermediari, el conseller d'Agricultura, Pesca i Alimentació: Juan Gabriel Cotino Ferrer.